Zápisnica
zo zasadnutia komisie školstva, kultúry a športu
konanej dňa  19. 02. 2013

Prítomní: podľa  prezenčnej listiny
Ospravedlnení: PeadDr. Mária Barancová

PROGRAM:  

1.	Informácia o najaktuálnejších technických závadách na ZŠ a MŠ 
      a návrh na opravy a údržbu týchto objektov v roku 2013
2.	Návrh 1. zmeny rozpočtu mestskej časti Bratislava – Ružinov na rok 2013
                                     3.   Žiadosť o prenájom Ružinovského zimného štadióna V.Dzurillu – 
                                           Ing.Valér Repko
                                     4.   Rôzne 

 

K bodu 1/ 

             Predložený materiál uviedol Ing. Jaroslav Adamát ved. ref. prevádzky, údržby škôl, školských zariadení a školského stravovania,	
            Bežnú údržbu a  opravy objektov si v  zmysle smernice starostu m. č. Bratislava – Ružinov vykonávajú školy a  školské zariadenia vo svojej kompetencii z  finančných prostriedkov, ktoré im na tento účel prideľuje mestská časť. Závady a havarijné stavy rozsiahlejšieho charakteru, ktoré  si ZŠ a MŠ nie sú schopné zabezpečiť zo svojho rozpočtu, rieši ich  zriaďovateľ.
           Prehľad najaktuálnejších technických závad na objektoch ZŠ a MŠ bol spracovaný na 
základe požiadaviek riaditeľov týchto zariadení, ktoré predložili koncom roka 2012 a podľa databázy technického stavu školských objektov, ktorá je  priebežne zaznamenávaná na referáte prevádzky a údržby škôl a školských zariadení.
        V návrhu rozpočtu na opravy a údržbu ZŠ a MŠ na rok 2013 je uvedený prehľad prác, ktoré odporúčame zrealizovať v roku 2013. 

        Hlavná pozornosť bude upriamená na revitalizáciu športových areálov vybraných ZŠ a  postupné dokončovanie rekonštrukcie sociálnych zariadení na ZŠ a MŠ v súlade s finančnými možnosťami MČ a podľa poradia  realizácie týchto prác, ktoré si určili riaditelia ZŠ a MŠ. V pláne je ďalej zaradená obmena okien a exterierových dverí na ZŠ, na ktorých tieto práce neboli v minulosti zrealizované kompletne a ďalšie opravy zamerané na elektroinštalačné, stavebné, izolatérske práce a výmenu podlahovej krytiny na objektoch

K bodu 2/

Predložený  materiál uviedol Ing. Miroslav Kňažko  ved. ekonomického odboru.
     V zmysle zmluvy podpísanej  medzi  Ministerstvom práce, soc. vecí a rodiny Slovenskej republiky  a Mestskou časťou Bratislava – Ružinov  o poskytnutí finančného príspevku na financovanie sociálnej služby v zariadení sociálnych služieb podľa §71 ods.6 zákona č.448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní  v znení neskorších predpisov boli poskytnuté finančné prostriedky   pre : 
•	Ružinovský domov seniorov vo výške 1 075 200 € 
•	Domov dôchodcov vo výške 510 720 €
•	Slovenské technické centrum, n.o.  vo výške   96 000 €
•	Spolok sv. Vincenta de Paul na Slovensku   vo výške 44 160 € 

Z tohto titulu  predkladajú  1. zmenu rozpočtu  na rok  2013 revidovanú oproti pôvodnému návrhu - v časti    príjmov (Granty a transfery)

K bodu 3/
    
        V zastúpení Ing Repku pán Milan Kurota zo spoločnosti Ružinov  Sport Center odprezentoval projekt na prenájom zimného štadióna Vladimíra Dzurillu. Členovia komisie si vypočuli prezentáciu a jednohlasne sa zhodli na tom, aby žiadatelia o prenájom vypracovali návrh zmluvy resp. jej záväzkovú časť a predložili ju mestskej časti. 

                                                                                             Ing. Pavol Šmilňák v.r.
                                                                                                 predseda komisie

V Bratislave,  23. 01. 2013
Zapísala,  Mgr. M. Bartáková